Document ID: /roh_data/filtered/swiss_laws_in_ROHinterleaved.jsonl.gz/115963

This text was translated from FR into Rumantsch Grischun.

Une autorisation de Swissmedic est requise pour toute importation et exportation de stupéfiants soumis au contrôle. Cette autorisation est accordée conformément aux conventions internationales. Une autorisation d’exportation qui n’est pas requise par la présente loi ou par les conventions internationales peut être accordée si elle est exigée par le pays destinataire.

Per importar e per exportar narcotics ch’èn suttamess a la controlla dovri ina permissiun da Swissmedic. Quella vegn concedida tenor las cunvegnas internaziunalas. Ina permissiun d’export po er vegnir concedida, sch’ella n’è betg necessaria tenor questa lescha e tenor las cunvegnas internaziunalas, ma sch’ella vegn pretendida dal pajais da destinaziun.